בריאנה תרוסל

**בריאנה תרוסל** (באנגלית: **Brianna Throssell**; נולדה ב-10 בפברואר 1996) היא שחיינית אוסטרלית, אלופה אולימפית (פריז 2024), פעמיים אלופת עולם (קוואנגג'ו 2019 ופוקואוקה 2023) ושיאנית עולם במשחה שליחות 4x200 מטר חופשי ואלופת עולם (קוואנגג'ו 2019) במשחה שליחות 4x100 מטר חופשי.

## ביוגרפיה
תרוסל נולדה וגדלה בסאביאקו, אוסטרליה המערבית, פרבר של פרת'.

### 2015
באליפות העולם שנערכה בקאזאן, רוסיה בשנת 2015 סיימה במקום רביעי במשחה ל-200 מטר פרפר בתוצאה של 2:06.78 דקות.

### 2016
באולימפיאדת ריו דה ז'ניירו סיימה במקום שמיני במשחה ל-200 מטר פרפר בתוצאה של 2:07.87 דקות. בשלב המוקדמות היא קבעה תוצאה של 2:07.76 דקות ועלתה מהמקום העשירי לשלב חצי הגמר שבו קבעה תוצאה של 2:07.19 דקות ועלתה מהמקום השביעי.

### 2017
באליפות העולם שנערכה בבודפשט, הונגריה ביולי 2017 זכתה  במדליית ארד לאחר ששחתה בשלב המוקדמות במשחה שליחות 4x100 מטר מעורב את סגנון הפרפר היא שחתה ב"זינוק שליחות" בתוצאה של 58.52 שניות. נוסף לכך, היא סיימה במקום 12 במשחה ל-100 מטר פרפר בתוצאה של 58.21 שניות ובמקום 16 במשחה ל-200 מטר פרפר בתוצאה של 2:10.58 דקות, בשלב המוקדמות היא קבעה תוצאה של 2:08.98 ועלתה לשלב חצי הגמר מהמקום ה-11.

### 2018
במשחקי חבר העמים שנערכו בגולד קוסט 2018 זכתה בשתי מדליות, זהב וארד. מדליית זהב במשחה שליחות 4x200 מטר חופשי בשיא משחקים חדש של 7:48.04 דקות, כשחיינית שנייה היא קבעה ב"זינוק שליחות" תוצאה של 1:57.60 דקות ומדליית ארד במשחה ל-100 מטר פרפר בתוצאה של 57.30 שניות.

### 2019
#### אלופה ושיאנית עולם
באליפות העולם שנערכה בקוואנגג'ו, קוריאה הדרומית ביולי 2019 זכתה ב-4 מדליות, 2 זהב ו-2 כסף. במדליות זהב זכתה, במשחה שליחות 4x100 מטר חופשי ביחד עם ברונטה קמפבל, אמה מקיאן וקייט קמפבל בשיא אליפות חדש של 3:30.21 דקות, לפני ארצות הברית (3:31.02 דקות) וקנדה (3:31.78 דקות). כשחיינית שנייה היא שחתה ב"זינוק שליחות" בתוצאה של 53.34 שניות ובמשחה שליחות 4x200 מטר חופשי ביחד עם אריארן טיטמוס, מדיסון וילסון ואמה מקיאן בשיא עולם חדש של 7:41.50 דקות, לפני ארצות הברית (7:41.87 דקות) וקנדה (7:44.35 דקות). כשחיינית שלישית היא שחתה ב"זינוק שליחות" בתוצאה של 1:55.60 דקות.

במדליות כסף זכתה לאחר ששחתה בשלב המוקדמות במשחה שליחות 4x100 מטר מעורב את סגנון הפרפר ב"זינוק שליחות" בתוצאה של 58.28 שניות ובמשחה שליחים 4x100 מטר משולב חופשי. היא סיימה במקום חמישי במשחה ל-100 מטר פרפר בתוצאה של 57.09 שניות, בשלב חצי הגמר היא קבעה תוצאה של 57.02 שניות. נוסף לכך, היא שחתה בשלב המוקדמות 200 מטר פרפר בתוצאה של 2:09.91 דקות ודורגה במקום 11 אך פרשה מהמשך התחרות במשחה זה.

### 2021
באולימפיאדת טוקיו שנערכה בסוף יולי תחילת אוגוסט זכתה ב-3 מדליות, 1 זהב ו-2 ארד, כולם לאחר ששחתה בשלב המוקדמות. מדליית זהב במשחה שליחות 4x100 מטר מעורב, מדליות ארד במשחה שליחות 4x200 מטר חופשי ובמשחה שליחים משולב 4x100 מטר מעורב. נוסף לכך, היא סיימה במקום 12 במשחה ל-100 מטר פרפר בתוצאה 57.59 שניות ובמקום שמיני במשחה ל-200 מטר פרפר בתוצאה של 2:09.48 דקות בשלב חצי הגמר היא קבעה תוצאה של 2:08.41 דקות.

### 2022
באליפות העולם שנערכה בבודפשט ביוני 2022 זכתה ב-4 מדליות, 1 זהב ו-3 כסף. מדליית זהב במשחה שליחות 4x100 מטר חופשי לאחר ששחתה בשלב המוקדמות. מדליות כסף במשחה שליחות 4x200 מטר חופשי לאחר ששחתה בשלב המוקדמות במשחה שליחות 4x100 מטר מעורב בתוצאה של 3:54.25 דקות, אחרי ארצות הברית (3:53.78 דקות) ולפני קנדה (3:55.01 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 57.19 שניות ומשחה שליחים משולב 4x100 מטר מעורב לאחר ששחתה בשלב המוקדמות. נוסף לכך, היא סיימה במקום שישי במשחה ל-100 מטר פרפר בתוצאה של 56.98 שניות, בשלב חצי הגמר היא קבעה תוצאה של 56.96 שניות ובמקום 11 במשחה ל-50 מטר פרפר בתוצאה של 26.05 שניות.

### 2023
באליפות העולם שנערכה בפוקואוקה, יפן ביולי 2023 זכתה ב-3 מדליות, 2 זהב ו-1 כסף. מדליות זהב במשחה שליחות 4x100 מטר חופשי לאחר ששחתה בשלב המוקדמות ובמשחה שליחות 4x200 מטר חופשי ביחד עם מולי אוקלהן, שיינה ג'ק ואריארן טיטמוס בשיא עולם חדש של 7:37.50 דקות, לפני ארצות הברית (7:41.38 דקות) והרפובליקה העממית של סין (7:44.40 דקות), כשחיינית שלישית היא שחתה ב"זינוק שליחות" תוצאה של 1:55.80 דקות. מדליית כסף במשחה שליחות 4x100 מטר מעורב לאחר ששחתה בשלב המוקדמות. נוסף לכך, היא סיימה במקום שביעי במשחה ל-100 מטר פרפר בתוצאה של 57.34 שניות, בשלב חצי הגמר היא קבעה תוצאה של 57.14 שניות ובמקום 18 במשחה ל-50 מטר פרפר בתוצאה של 26.30 שניות.

### 2024
באליפות העולם שנערכה בדוחה, קטר בפברואר 2024 זכתה ב-6 מדליות, 1 זהב, 3 כסף ו-2 ארד. מדליית זהב במשחה שליחות 4x100 מטר מעורב בתוצאה של 3:55.98 דקות, לפני שוודיה (3:56.35 דקות) וקנדה (3:56.43 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 56.86 שניות. מדליות כסף במשחה שליחות 4x100 מטר חופשי בתוצאה של 3:36.93 דקות, אחרי הולנד (3:36.61 דקות) ולפני קנדה (3:37.95 דקות), כשחיינית ראשונה היא קבעה תוצאה של 54.29 שניות, במשחה שליחים משולב 4x100 מטר חופשי בתוצאה של 3:21.78 דקות, אחרי הרפובליקה העממית של סין (3:21.18 דקות) ולפני ארצות הברית (3:22.28 דקות), כשחיינית רביעית היא שחתה ב"זינוק שליחות" בתוצאה של 53.49 שניות ובמשחה שליחים משולב 4x100 מטר מעורב בתוצאה של 3:43.12 דקות, אחרי ארצות הברית (3:40.22 דקות) ולפני הממלכה המאוחדת (3:45.09 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 57.22 שניות. מדליות ארד במשחה ל-200 מטר חופשי בתוצאה של 1:56.00 דקות, אחרי שיבון הוהי מהונג קונג (1:54.89 דקות) ואריקה פיירוות'ר מניו זילנד (1:55.77 דקות) ובמשחה שליחות 4x200 מטר חופשי בתוצאה של 7:51.41 דקות, אחרי הרפובליקה העממית של סין (7:47.26 דקות) והממלכה המאוחדת (7:50.90 דקות), כשחיינית ראשונה היא קבעה תוצאה של 1:56.87 דקות. נוסף לכך, היא סיימה במקום רביעי במשחה ל-100 מטר פרפר בתוצאה של 56.97 שניות, 3 מאיות השנייה איטי ממדליית ארד ובמקום שמיני במשחה ל-50 מטר פרפר בתוצאה של 25.96 שניות.

#### אלופה אולימפית
באולימפיאדת פריז שנערכה בסוף יולי תחילת אוגוסט היא זכתה במדליית זהב במשחה שליחות 4x200 מטר חופשי ביחד עם מולי אוקלהן, לני פליסטר ואריארן טיטמוס בשיא אולימפי חדש של 7:38.08 דקות, לפניא ארצות הברית (7:40.86 דקות) והרפובליקה העממית של סין (7:42.34 דקות), כשחיינית ראשונה היא קבעה תוצאה של 1:56.87 דקות.

## ראו גם

## קישורים חיצוניים

קטגוריה:שחייניות חופשי אוסטרליות
קטגוריה:שחייניות פרפר אוסטרליות
קטגוריה:אלופות עולם בשחייה
קטגוריה:שיאניות עולם בשחייה
קטגוריה:שחייניות אוסטרליות באולימפיאדת ריו דה ז'ניירו (2016)
קטגוריה:אלופות אולימפיות אוסטרליות באולימפיאדת טוקיו (2020): שחייה
קטגוריה:זוכות מדליית ארד אולימפית אוסטרליות באולימפיאדת טוקיו (2020): שחייה
קטגוריה:שחייניות אוסטרליות באולימפיאדת פריז (2024)
קטגוריה:ילידות 1996